
 ఒక సాయంత్రం రాధ పసిగట్టింది, తన వెనుక ఎవరో వస్తున్నారని. ఆ అమ్మాయి తల తిప్పకుండానే, కళ్ళు కదల్చకుండానే ఇలాంటి విషయాలు పసిగట్టేయగలదు.

 రాధ సన్నగా వణికింది.

 ఇలాంటివి కొత్త, అసలు తనను కూడా 'అనుసరిస్తారని' ఆ అమ్మాయి కలలో కూడా ఎప్పుడూ అనుకోలేదు. ప్రొద్దున్నే అయిదింటికి స్నానం చేసి, తులసి చెట్టు ముందు దీపం వెలిగించి, చదువుకు కూర్చోవటంతో ఆమె దినచర్య ప్రారంభమవుతుంది. ప్రతీ శుక్రవారమూ కాళ్ళకి పసుపు రాసుకోవటం, ఏ చిన్న తప్పు జరిగినా లెంపలు వేసుకుని, కృష్ణ కృష్ణా' అనుకోవటం ఆమె అలవాటు.

 అటువంటి రాధమ్మ వెనుక ఎంత అల్లరిపిల్లాడైనా యెలా పడతాడు ? పడగలడు ??

 కానీ పడ్డాడు. ఆ విషయం తెలుస్తూనే వుంది.

 రాధకి ఏడుపొచ్చింది. ఆ అమ్మాయికి ఈ అనుభవం భయంగా వుంది. 'కృష్ణ కృష్ణా ! ఈ రోజు నా అలంకరణలో ఏదో లోపం వున్నట్టుంది. అందుకే ఎవరో కుర్రవాడు ఇలా చేస్తున్నాడు. నన్ను మన్నించు తండ్రీ!' అనుకుంది.

 అంతలో ఎదురుగా తన స్నేహితురాలు రావటం కనిపించి ప్రాణం వచ్చింది. 'ఒసేయ్' అనబోయి, అంతలో ఎవరైనా వింటారని, గబగబా అటువైపు నడిచింది. అంతలోనే అనుకోని సంఘటన ఒకటి జరిగింది.

 వెనుక వస్తూన్న కుర్రవాడు వేగంగా ముందుకొచ్చి ఆమె భుజాలు పట్టుకుని వెనక్కి తిప్పి, ఆమె కెవ్వున అరిచే లోపులో బుగ్గమీద గట్టిగా ముద్దెట్టుకుని, మిగతా జనం అలర్ట్ అయ్యేలోపులో అక్కణ్నుంచి మాయమైపోయాడు.

 రాధకి, భూమి గిరగిరా తిరుగుతున్నట్టు అనిపించింది. వళ్ళంతా చెమట పట్టేసింది. ఆమె స్పృహతప్పి పడిపోయేదే - కానీ అదృష్టవశాత్తు ఎదురుగా వస్తున్న స్నేహితురాలు పలకరించింది.

 "ఇక్కడ ఎక్కువసేపు ఇలా నిలబడితే జనం గుంపులుగా పోగయి మననే వింతమృగాల్ని చూసినట్టు చూస్తారు. తొందరగా వెళ్ళిపోదాం, నడు" అని కంగారుపెట్టింది.

 అదృష్టవశాత్తు ఎక్కువమంది జనం పోగవలేదు. ఉన్న కొద్దిమందీ-'కలియుగ మహిమ' అనుకుంటూ ఎవరి దారిన వాళ్ళు సాగిపోయారు. రాధకి సానుభూతి చూపిద్దామనుకున్న వాళ్ళు మాత్రం, ఆ అవకాశం పోయినందుకు బాధపడ్డారు.

 భూమి రెండుగా చీలిపోతే బావుణ్ణు అనిపించింది రాధకి. రోడ్డు మీది అందరూ తననే చూసి నవ్వుతున్నారన్న భావం ఆమెని కుంచింప చేస్తూంది. పక్కనే గానీ స్నేహితురాలు లేకపోతే ఏమయ్యేదో పరమాత్మ కెరుక.

 "వాడి పని పడదాం లేవే" అందా స్నేహితురాలు కసిగా పళ్ళు కొరుకుతూ.

 అంత బాధలోనూ రాధ ఆశ్చర్యంగా తలెత్తి, "వాడు నీకు తెలుసా ?" అని అడిగింది.

 "ఎందుకు తెలీదు. మా అన్న స్నేహితుడే. ఆ దౌర్భాగ్యుడి పేరు మురళి" అంది.


  * * *


 గాళ్స్ వెయిటింగ్ రూమ్ చాలా సందడిగా ఉందా రోజు.

 గది మధ్యలో రాధ దిగాలుపడి కూర్చుని ఉంది. 

 "ఎంత ధైర్యం ! నేనయితే వాడి మొఖం చట్నీ చేసేదానిని..." అంది శ్యామల కోపంగా.

 "నేనయితే గట్టిగా కేకవేసి ఆ రోడ్డుమీదే చావగొట్టేదానిని" అంది రాజేశ్వరి.

 "నేనయితే సరాసరి పోలీస్ స్టేషన్ కెళ్ళి కాంప్లెయింట్ ఇచ్చే దానిని__"

 "అయినా వాడలా పైట పట్టుకుని లాగుతూ ముద్దు పెట్టుకుంటూంటే నువ్వెలా ఊరుకున్నావే ? నిజంగా నువ్వు రాధవూ, వాడు కృష్ణుడూ అనుకున్నావా ఏమిటి?" అడిగింది సీత.

 రాధ ధీనంగా తలెత్తి చూసింది.

 "నేనేం చేయను ! కాళ్లూ చేతులూ ఆడలేదు నాకప్పుడు.

 "హరికథలు చెప్పకు. అంత పిరికిదానివి కాలేజీలో ఎందుకు చేరావ్ ? గీతాశ్రమంలో చేరాల్సింది -"

 రాధ మాట్లాడలేదు.

 "ఇదిగో రాధా ! ఇవాళ నిన్ను ఇంత గొడవ చేసినా కూడా వాడిని వదిలేస్తే రేపు మమ్మల్ని కూడా ఇలాగే ఆటలు పట్టిస్తాడు ! ఏమయినా సరే మనందరం వెళ్ళి ప్రిన్సిపాల్ కి రిపోర్టిద్దాం !" అంది శ్యామల మళ్ళీ.

 "అమ్మో ! ప్రిన్సిపాల్ కి రిపోర్టే -" భయంగా అంది రాధ.

 "ఏం ? ఎందుకు భయం ? ప్రిన్సిపాలేం మింగేస్తాడా ?"

 "అది కాదే ? వాడా కోపం పెట్టుకుని మళ్ళీ అల్లరి పెడితే..."

 "అప్పటి సంగతేమోగానీ - రిపోర్టివ్వకపోతే మాత్రం రోజూ నిన్నిలాగే అల్లరి పెడతాడు. ఆఫ్ కోర్స్ - నీకిష్టమయితే మేమేమీ చెయ్యలేం అనుకో."

 "అంత మాటనకే ఏడుపొస్తుంది" అంది రాధ బిక్కమొహం పెట్టి.

 "అలా అయితే మరి ఇంకో పని చేస్తావా ?" 

 oka saayantram raadha pasigattindi, tana venuka evaro vastunnaarani. aa ammai tala tippakundaane, kallu kadalchakundane ilanti vishayaalu pasigatteyagaladu.

 raadha sannagaa vanikindi.

 ilantivi kotta, asalu tananu kuudaa 'anusaristaarani' aa ammai kalalo kuudaa eppuduu anukoledu. proddunne ayidintiki snaanam chesi, tulasi chettu mundu deepam veliginchi, chaduvuku koorchovatamtho aame dinacharya praarambhamavutundi. pratee sukravaaramuu kaallaki pasupu rasukovatam, e chinna tappu jarigina lempalu vesukuni, krishna krishna' anukovatam aame alavaatu.

 atuvanti radhamma venuka entha allaripilladaina yela padataadu ? padagaladu ??

 cony paddaadu. aa vishayam telustune vundi.

 radhaki edupochindi. aa ammayiki ee anubhavam bhayamgaa vundi. 'krishna krishna ! ee roju naa alankaranalo edho lopam vunnattundi. anduke evaro kurravaadu ilaa chestunnadu. nannu manninchu tandri!' anukundi.

 antalo edurugaa tana snehituraalu ravatam kanipinchi praanam vachindi. 'osey' anaboi, antalo evaraina vintaarani, gabagaba atuvaipu nadichindi. antalone anukoni sanghatana okati jarigindi.

 venuka vastuunna kurravaadu vegamgaa mundukochi aame bhujalu pattukuni venakki tippi, aame kevvuna ariche lopulo buggameeda gattigaa muddettukuni, migata janam alart ayyelopulo akkannunchi mayamaipoyadu.

 radhaki, bhoomi giragira tirugutunnattu anipinchindi. vallantaa chemata pattesindi. aame spruhatappi padipoyede - cony adrushtavasaattu edurugaa vastunna snehituraalu palakarinchindi.

 "ikkada ekkuvasepu ilaa nilabadithe janam gumpulugaa pogayi manane vintamrugaalni chusinattu chustaru. tondaragaa vellipodam, nadu" ani kangaarupettindi.

 adrushtavasaattu ekkuvamandi janam pogavaledu. unna koddimandii-'kaliyuga mahima' anukuntu evari daarina vaallu saagipoyaaru. radhaki saanubhooti chuupiddaamanukunna vaallu maatram, aa avakaasam poyinanduku badhapaddaru.

 bhoomi rendugaa cheelipothe baavunnu anipinchindi radhaki. roddu meedi andaruu tanane chusi navvutunnaranna bhavam aameni kunchimpa chestundi. pakkane gaanee snehituraalu lekapothe emayyedo paramaatma keruka.

 "vaadi pani padadam leve" anda snehituraalu kasiga pallu korukutuu.

 anta baadhaloonuu raadha aascharyamgaa taletti, "vaadu neeku telusa ?" ani adigindi.

 "enduku teleedu. maa anna snehitude. aa dourbhaagyudi paeru murali" andi.


  * * *


 galls vaiting room chala sandadigaa undaa roju.

 gadi madhyalo raadha digalupadi kuurchuni undi. 

 "entha dhairyam ! nenayithe vaadi mokham chatnee chesedanini..." andi shyaamala kopanga.

 "nenayithe gattigaa kekavesi aa roddumeede chaavagottedaanini" andi rajeshwari.

 "nenayithe sarasari polies station kelli complaint iche daanini__"

 "aina vadala paita pattukuni laagutuu muddu pettukuntunte nuvvela oorukunnave ? nijamgaa nuvvu raadhavuu, vaadu krushnuduu anukunnava emiti?" adigindi seetha.

 raadha dheenamgaa taletti chusindi.

 "nenem cheyanu ! kaalluu chetuluu aadaledu nakappudu.

 "harikathalu cheppaku. anta pirikidaanivi kaalejeelo enduku cherav ? geetaashramamlo cheralsindi -"

 raadha matladaledu.

 "idigo radha ! ivaala ninnu inta godava chesina kuudaa vaadini vadileste repu mammalni kuudaa ilaage aatalu pattistaadu ! emayina sare manandaram velli prinsipal ki riportiddam !" andi shyaamala mallee.

 "ammo ! prinsipal ki reporte -" bhayamgaa andi raadha.

 "yem ? enduku bhayam ? prinsipalem mingestada ?"

 "adhi kaade ? wada kopam pettukuni mallee allari pedithe..."

 "appati sangathemogaanii - reportivvakapothe maatram roojoo ninnilaage allari pedataadu. af cors - neekishtamayithe mamemi cheyyalem anuko."

 "anta matanake edupostundi" andi raadha bikkamoham petti.

 "alaa ayithe mari inko pani chestava ?" 